Chiar dacă nu este singura zonă din oraș care arată jalnic, "încadrându-se perfect" în tabloul indolenței administrative care definește Ploieștiul ultimilor ani, cei care locuiesc în apropiere de Podul Înalt au tot sperat că peisajul se va schimba.
Promisiuni au fost, de la cele legate de fluidizarea traficului rutier, până la amenajarea decentă a spațiului presupus a fi verde.
În realitate nimic nu s-a întâmplat. Străpungerea dinspre strada Laboratorului spre Cantacuzino a rămas la stadiul de lucrare începută și momentan abandonată.
Citește și E de lumea lui Dorel! Motivul pentru care străpungerea din strada Laboratorului până la Podul Înalt din Ploiești s-a sistat
Cât despre spațiul verde, acesta a devenit raiul gunoaielor și, bineînțeles, al șobolanilor care mișună pe lângă conductele de termoficare.
Ploieștean: "Bună ziua! Vă trimit un video să vedeți și dumneavoastră cum arată zona Podul Înalt. Seara ne mănâncă șobolanii. Pe după țevile de termoficare e dezastru… o mizerie de nedescris.
Sunt vreo 10 ani de când nimeni de la primărie nu s-a sinchisit să ecologizeze zona. Pe lângă șobolani, în sezonul cald apar și căpușele."